《题白云泉亭子》
明代·郑善夫

白云在亭上，清泉在亭下。我本山中人，来结亭前树。

云泉甘且冽，予心永终慕。尘机久未息，禅机当早晤。

芬华随高秋，淹留岁云暮。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。